Številka: 8421-31/2024-1

Datum: 18.11.2024

**NAČRT ZAŠČITE IN REŠEVANJA**

**OB NESREČI Z NEVARNIMI SNOVMI**

**NA OBMOČJU**

**VZHODNO ŠTAJERSKE REGIJE**

**Verzija 1.0**

|  |  |  |  |  |
| --- | --- | --- | --- | --- |
|  | Organ | Datum | Odgovorna oseba | Podpis |
| Sprejel | Izpostava URSZR Maribor |  | Ivana Grilanc |  |
| Odobril | Poveljnik CZ za VŠR |  | Ivana Grilanc |  |
| Izdelal/skrbnik | Izpostava URSZR Maribor |  | Darja Adam Pak  |  |

**VSEBINA**

[1. UVOD 3](#_Toc128548835)

[1.1 Vrste in vzroki nesreče z nevarno snovjo 3](#_Toc128548836)

[1.2 Verjetnost nastanka verižne nesreče 4](#_Toc128548837)

[2 OBSEG NAČRTOVANJA 4](#_Toc128548838)

[2.1 Temeljne ravni načrtovanja 4](#_Toc128548839)

[2.2 Temeljna načela zaščite, reševanja in pomoči 4](#_Toc128548840)

[3 ZAMISEL IZVAJANJA ZAŠČITE REŠEVANJA IN POMOČI 5](#_Toc128548841)

[3.1 Temeljne podmene načrta 5](#_Toc128548842)

[3.2 Zamisel izvedbe zaščite in reševanja 6](#_Toc128548843)

[3.3 Uporaba načrta 6](#_Toc128548844)

[4 SILE, SREDSTVA IN VIRI ZA IZVAJANJE NAČRTA 7](#_Toc128548845)

[4.1 Pregled organov in organizacij, ki sodelujejo pri izvedbi nalog 7](#_Toc128548846)

[4. 2 Sile za zaščito, reševanje in pomoč v regiji 7](#_Toc128548847)

[4.3 Materialno-tehnična sredstva za izvajanje načrta 8](#_Toc128548848)

[4.4 Predvidena finančna sredstva 8](#_Toc128548849)

[5 OPAZOVANJE, OBVEŠČANJE IN ALARMIRANJE 9](#_Toc128548850)

[5.1 Opazovanje in obveščanje 9](#_Toc128548851)

[5.2 Obveščanje in informiranje pristojnih organov 9](#_Toc128548852)

[5.3 Obveščanje ogroženih prebivalcev in javnosti 9](#_Toc128548853)

[5.6 Alarmiranje 10](#_Toc128548854)

[6 AKTIVIRANJE SIL IN SREDSTEV 11](#_Toc128548855)

[6.1 Aktiviranje organov vodenja in sil za ZRP 11](#_Toc128548856)

[6.2 Zagotavljanje materialne in finančne pomoči 14](#_Toc128548857)

[7 UPRAVLJANJE IN VODENJE 15](#_Toc128548858)

[7.1 Organi in njihove naloge 15](#_Toc128548859)

[7.2 Operativno vodenje 16](#_Toc128548860)

[7.3 Organizacija zvez 17](#_Toc128548861)

[8 ZAŠČITNI UKREPI IN NALOGE ZAŠČITE, REŠEVANJA IN POMOČI 18](#_Toc128548862)

[8.1 Ukrepi zaščite, reševanja in pomoči 18](#_Toc128548863)

[8.1.1 Prostorski, urbanistični, gradbeni in drugi tehnični ukrepi 18](#_Toc128548864)

[8.1.2 RKB ukrepi 18](#_Toc128548865)

[8.1.3 Zaklanjanje 19](#_Toc128548866)

[8.1.4 Evakuacija 19](#_Toc128548867)

[8.1.5 Sprejem in oskrba ogroženih prebivalcev 19](#_Toc128548868)

[8.1.6 Zaščita kulturne dediščine 20](#_Toc128548869)

[8.2 Naloge zaščite, reševanja in pomoči 20](#_Toc128548870)

[8.2.1 Nujna medicinska pomoč 20](#_Toc128548871)

[8.2.2 Gašenje in reševanje 21](#_Toc128548872)

[8.2.3 Tehnično reševanje 21](#_Toc128548873)

[8.2.4 Pomoč ogroženim in prizadetim prebivalcem 22](#_Toc128548874)

[8.2.5 Psihološka pomoč 22](#_Toc128548875)

[8.2.6 Prva veterinarska pomoč 22](#_Toc128548876)

[8.2.7 Zagotavljanje osnovnih pogojev za življenje 22](#_Toc128548877)

[9 OSEBNA IN VZAJEMNA ZAŠČITA 23](#_Toc128548878)

[10 RAZLAGA POJMOV IN OKRAJŠAV 24](#_Toc128548879)

[10.1 Pomen pojmov 24](#_Toc128548880)

[10.2 Razlaga okrajšav 24](#_Toc128548881)

[11. SEZNAM PRILOG IN DODATKOV 25](#_Toc128548882)

[11.1 Skupne priloge 25](#_Toc128548883)

[11.2 Priloge – po načrtu 25](#_Toc128548884)

[11.3 Skupni dodatki 25](#_Toc128548885)

[11.4 Posebni dodatki 25](#_Toc128548886)

**1. UVOD**

Regijski načrt zaščite in reševanja je pripravila Izpostava URSZR Maribor in je izdelan na podlagi Zakona o varstvu pred naravnimi in drugimi nesrečami (Uradni list RS, št. [51/06](http://www.uradni-list.si/1/objava.jsp?sop=2006-01-2182) – uradno prečiščeno besedilo, [97/10](http://www.uradni-list.si/1/objava.jsp?sop=2010-01-5021), [21/18](http://www.uradni-list.si/1/objava.jsp?sop=2018-01-0887)-ZNOrg in 117/22), Uredbe o vsebini in izdelavi načrtov zaščite in reševanja (Uradni list RS, št. 24/12, 78/16 in 26/19), Ocene ogroženosti zaradi nesreče z nevarnimi snovmi v Vzhodno štajerski regiji (št. 8421-16/2022-1-DGZR, z dne 2. 6. 2022) in Ocene ogroženosti Republike Slovenije zaradi nesreče z nevarnimi snovmi (št. 8420-5/2020-20-DGZR, z dne 16. 6. 2021).

Nevarne snovi so tiste snovi, ki imajo eno ali več nevarnih lastnosti. Nevarne lastnosti so sledeče: eksplozivnost, radioaktivnost, oksidativnost, vnetljivost, strupenost, jedkost, dražljivost, rakotvornost, mutagenost, nevarnost za okolje itd.

Posledice nesreče z nevarno snovjo so predvsem:

* požari lahko vnetljivih snovi, predvsem v tekočem stanju, ki pri gorenju povzročajo visoke temperature in zdravju škodljive pline;
* eksplozije nevarnih snovi, ki v stiku z zrakom ali drugimi snovmi tvorijo eksplozivne zmesi;
* zastrupitve ljudi in živali zaradi kontaminacije vode, zraka, zemljišč in objektov.

**Upravljavci objektov, ki predstavljajo vir povečanega tveganja za onesnaževanje okolja** morajo skladno z Uredbo o preprečevanju večjih nesreč in zmanjševanju njihovih posledic (Uradni list RS, številka 22/16 in 44/22 - ZVO-2), **ukreniti vse potrebno, da se pri načrtovanju, gradnji, obratovanju in vzdrževanju preprečijo večje nesreče in zmanjšajo njihove posledice**. V ta namen mora upravljavec prijaviti obrat, izdelati zasnovo preprečevanja večjih nesreč, vzpostaviti in vzdrževati sistem obvladovanja varnosti, izdelati varnostno poročilo in načrt zaščite in reševanja v skladu s predpisi ter obveščati javnost o varnostnih ukrepih.

V tem načrtu je dan poudarek na ukrepanju ob nesreči z nevarno snovjo, s tem da se zagotovi čim hitrejše in čim učinkovitejše ravnanje in ukrepanje, pri čemer naj bi bile posledice v okolju čim manjše.

Načrt ukrepanja zajema vse možne vrste nesreč z nevarno snovjo v Vzhodno štajerski regiji, v nadaljevanju VŠR (območje, ki ga s svojim delom pokriva Izpostava URSZR Maribor), ki bi imele za posledico ogrožanje večjega števila ljudi v okolju in pri katerih bi bila potrebna pomoč regije.

**1.1 Vrste in vzroki nesreče z nevarno snovjo**

**Industrijski in drugi obrati, kjer ravnajo z nevarnimi snovmi**

Nevarnost predstavljajo obrati, ki proizvajajo, skladiščijo ali v svojem tehnološkem procesu uporabljajo nevarne snovi. Obrati večjega in manjšega tveganja za okolje so določeni na podlagi količin za razvrstitev glede na razrede nevarnosti ali lastnosti nevarnih snovi in na podlagi količin za razvrstitev za imenovane nevarne snovi. Aktualni seznam obratov večjega ali manjšega tveganja je objavljen na spletni straneh ministrstva pristojnega za okolje.

P- 30 Pregled stacionarnih virov tveganja zaradi nevarnih snovi

**Transport nevarnih snovi**

Vzroki za izpusti nevarnih snovi so lahko nesreče v cestnem železniškem in letalskem prometu ter okvare in poškodbe plinovodov.

**Ekološke nesreče**

Vzroki za nesrečo so nestrokovna in neodgovorna uporaba zaščitnih sredstev predvsem v kmetijstvu. Pogosto pa prevelike količine zaščitnih sredstev ali gnojnice na kmetijskih zemljiščih prodrejo v podtalnico in vodotoke nad dovoljene vrednosti, ki jih spremljajo inšpekcijske službe. Vodotoki in podtalnica so pogosto onesnaženi zaradi izpustov kurilnega olja iz poškodovanih rezervoarjev v stanovanjskih objektih.

**1.2 Verjetnost nastanka verižne nesreče**

Verjetnost verižne nesreče v primeru nesreče z nevarnimi snovmi je lahko zelo velika. V primeru nevarnih kemični spojin lahko pride do močne reakcije v stiku z drugimi snovmi, zato lahko pride do požarov, eksplozij in porušitev objektov. Ob izpustih pa lahko pride do kontaminacije ozračja ali podtalnice.

**2. OBSEG NAČRTOVANJA**

**2.1 Temeljne ravni načrtovanja**

Nosilci načrtovanja, ki izdelajo načrt zaščite in reševanja ob nesreči z nevarno snovjo, so:

* **Izpostava URSZR Maribor**, ki izdela načrt zaščite in reševanja ob nesreči z nevarnimi snovmi;
* **občine** v skladu z Oceno ogroženosti VŠR regije zaradi nesreče z nevarnimi snovmi;
* **podjetja in organizacije**, ki proizvajajo, skladiščijo ali transportirajo nevarne snovi, nafto in njene derivat ter energetske pline in so zajeta z merili 6. člena Uredbe o vsebini in izdelavi načrtov zaščite in reševanja (Uradni list RS, številka 24/12, 78/16 in 26/19).

**2.2 Temeljna načela zaščite, reševanja in pomoči**

Zaščita, reševanje in pomoč ob nesreči z nevarnimi snovmi se organizira v skladu z naslednjimi načeli:

* načelo pravice do varstva,
* načelo pomoči,
* načelo javnosti,
* načelo preventive,
* načelo odgovornosti,
* načelo postopnosti pri uporabi sil in sredstev,
* načelo zakonitosti,
* načelo varstva reševalcev. **3. KONCEPT ZAŠČITE REŠEVANJA IN POMOČI**

**3.1 Temeljne podmene načrta**

Glede na strokovne študije, analize in ocene ogroženosti je koncept zaščite, reševanja in pomoči razdeljen na dve stopnji in sicer:

**Nesreča manjšega obsega:**

Nesrečo lahko praviloma obvladujejo redne reševalne službe na območju podjetja oziroma lokalne skupnosti, kjer se nahaja podjetje oziroma povzročitelj nesreče. Takšna nesreča ne predstavlja večje nevarnosti za ljudi, živali in okolje.

**Nesreča večjega obsega:**

Za nadzor in obvladovanje takšne nesreče je nujno potrebno uporabiti dodatne posebne sile in sredstva. Izvede se obveščanje pristojnih organov, ocena razmer, določitev zaščitnih ukrepov in izvajanje zaščite in reševanja. Sledi aktiviranje sil in sredstev za zaščito in reševanje, posredovanje informacij javnosti, spremljanje situacije in prilagajanje dejavnosti razvoju dogodkov.

**

Shema 1: Koncept odziva ob nesreči z nevarnimi snovmi

**3.2 Zamisel izvedbe zaščite in reševanja**

Ob nesreči z nevarno snovjo je potrebno nemudoma locirati in identificirati vir ogrožanja, ga omejiti in preprečiti nadaljnje širjenje v okolje. V primeru večje nesreče je potrebno oceniti ali je oz. še bo potreben začasen umik oz. evakuacija prebivalstva in oceniti možnosti za čimprejšnjo sanacijo škode.

**3.3 Uporaba načrta**

Poveljnik CZ za VŠR na podlagi ocene razmer in obsega posledic, zahtev prizadetih občin ter predvidenega razvoja dogodkov sprejme odločitev o aktiviranju načrta zaščite in reševanja ob nesreči z nevarnimi snovmi. Odločitev o aktiviranju načrta sprejme poveljnik CZ VŠR s sklepom, v njegovi odsotnosti pa njegov namestnik.

Ko prenehajo razlogi za uporabo načrta, odločitev o tem prav tako s sklepom sprejme poveljnik CZ VŠR.

D – 1 Načrtovana finančna sredstva za izvajanje načrta ZiR

D – 2 Načrt URSZR regije za zagotovitev prostorskih in drugih pogojev za delo

poveljnika CZ in štaba CZ

D – 19 Vzorec sklepa o aktiviranju načrta ZiR ob nesreči

D – 20 Vzorec sklepa o preklicu izvajanja načrta ZiR ob nesreči

**4. SILE, SREDSTVA IN VIRI ZA IZVAJANJE NAČRTA**

**4.1 Pregled organov in organizacij, ki sodelujejo pri izvedbi nalog**

**Organi regije:**

- Izpostava URSZR Maribor,

- Policijska uprava Maribor,

- NIJZ Območna enota Maribor,

- NLZOH Maribor,

- UVHVVR, Območni urad Maribor,

- Inšpektorat RS za varstvo pred naravnimi in drugimi nesrečami - Izpostava Maribor,

- Zdravstveni inšpektorat,

- Inšpektorat RS za delo,

- Inšpektorat RS za kmetijstvo, gozdarstvo, lovstvo in ribištvo,

- Inšpekcija za varno hrano, veterinarstvo in varstvo rastlin,

- Inšpektorat RS za naravne vire in prostor.

P – 2 Seznam odgovornih oseb in zaposlenih na Izpostavi URSZR Maribor

D – 2 Načrt URSZR regije za zagotovitev prostorskih in drugih pogojev za delo

 poveljnika CZ in štaba CZ

D – 3 Načrt organizacije in delovanja regijskega logističnega centra

D–22/1Načrt dejavnosti Izpostave URSZR Maribor ob naravnih in drugih nesrečah

**4. 2 Sile za zaščito, reševanje in pomoč v regiji**

**Organi Civilne zaščite:**

- Poveljnik CZ za VŠR,

- Namestnik poveljnika CZ za VŠR,

- člani štaba CZ za VŠR.

P–1 Podatki o poveljniku, namestniku poveljnika in članih štaba CZ

**Enote in službe Civilne zaščite**

- regijska enota za RKB izvidovanje,

- regijska enota za tehnično reševanje,

- služba za podporo,

- regijski logistični center,

- ELME, MEEL (državni enoti).

P–3 Regijske enote

P–4 Podatki o organih, službah in enotah CZ

**Regijska komisija za ocenjevanje škode**

Izpostava URSZR Maribor koordinira delo ocenjevalcev na kraju dogodka

P–31 Seznam članov komisije za ocenjevanje škode

**Poklicne sile**

- JZ GB Maribor

- ZD (Maribor, Slovenska Bistrica, Lenart)

- UKC Maribor

P–7 Pregled javnih in drugih služb, ki opravljajo dejavnosti pomembne za zaščito in reševanje

P–27 Pregled zdravstvenih domov, zdravstvenih postaj in reševalnih postaj

P–28 Pregled splošnih in specialističnih bolnišnic v regiji

**Društva in druge nevladne organizacije**

- gasilske enote širšega pomena (PGD Slovenska Bistrica)

- prostovoljna gasilska društva,

- Rdeči križ Slovenije (OZRK Maribor, OZRK Lenart, OZRK Slovenska Bistrica),

- podvodna reševalna služba,

- vodniki reševalnih psov,

- jamarska reševalna služba,

- taborniki,

P–11 Pregled gasilskih enot s podatki o poveljnikih in namestnikih poveljnikov

P–12 Pregled gasilskih enot širšega pomena in njihovih pooblastil s podatki o

poveljnikih in namestnikih poveljnikov

**4.3 Materialno-tehnična sredstva za izvajanje načrta**

Reševalne enote, službe in operativni sestavi uporabljajo lastna materialno-tehnična sredstva in opremo. Oprema in sredstva se zagotavljajo na podlagi predpisanih meril za organiziranje, opremljanje in usposabljanje sil za zaščito, reševanje in pomoč.

O pripravljenosti in aktiviranju sredstev iz popisa za potrebe regijskih enot in služb CZ ter drugih sil za zaščito, reševanje in pomoč, odloča poveljnik CZ VŠR.

P–6 Pregled osebne in skupne opreme ter sredstev pripadnikov enot za ZRP

**4.4 Predvidena finančna sredstva**

Finančna sredstva se načrtujejo za:

* stroške operativnega delovanja sil (povračila stroškov za aktivirane pripadnike CZ in drugih sil za zaščito, reševanje in pomoč),
* stroške usposabljanja enot in služb,
* materialne stroške (prevoz, potni stroški, storitve itd.).

D – 1 Načrtovana finančna sredstva za izvajanje načrta ZiR

**5. OPAZOVANJE, OBVEŠČANJE IN ALARMIRANJE**

**5.1 Opazovanje in obveščanje**

Regijski center za obveščanje Maribor (ReCO Maribor) zbira vsa obvestila o nesreči oziroma izrednem dogodku z nevarno snovjo na področju dolenjske regije od:

* povzročitelja nesreče oz. soudeležencev v nesreči,
* policije,
* inšpekcijskih služb,
* očividcev in mimoidočih,
* društev ali nevladnih organizacij, ki sodelujejo pri zaščiti, reševanju in pomoči.

**Prvo obvestilo o nesreči z nevarno snovjo** namenjeno ReCO Maribor mora vsebovati podatke:

* kraju in času dogodka,
* število udeleženih v nesreči,
* vrsti nevarne snovi (če je znana),
* možnih posledicah izpusta nevarne snovi za reševalce in okoliške prebivalce,
* izvedenih ukrepih in potrebni pomoči.

**5.2 Obveščanje in informiranje pristojnih organov**

ReCO Maribor na podlagi prejetih obvestil obvesti:

* poveljnika CZ VŠR,
* vodjo izpostave URSZR Maribor,
* župana oz. pooblaščeno osebo občine, kjer je prišlo do nesreče,
* poveljnika CZ občine, kjer je prišlo do nesreče,
* krajevno pristojno gasilsko enoto širšega pomena,
* pristojne inšpekcijske službe,
* policijo,
* javne službe.

P–1 Podatki o poveljniku, namestniku poveljnika in članih štaba CZ

P–2 Seznam odgovornih oseb na izpostavi URSZR Novo mesto

P–15 Podatki o odgovornih osebah, ki se jih obvešča o nesreči

**5.3 Obveščanje ogroženih prebivalcev in javnosti**

Informacije za ogroženo prebivalstvo so zelo pomembe za zmanjšanje morebitnih škodljivih posledic za zdravje prebivalcev in morajo vsebovati predvsem informacije:

* vrsti nesreče – vrsti ogroženosti,
* o številu poškodovanih in ranjenih,
* o vplivih nesreče na prebivalstvo in okolje,
* kakšno pomoč lahko pričakujejo,
* ukrepih za omilitev nesreče,
* kako naj prebivalci izvajajo osebno in vzajemno zaščito,
* kako naj prebivalci sodelujejo pri izvajanju zaščitnih ukrepov in
* kje lahko prebivalci dobijo dodatne informacije.

Za obveščanje javnosti o izvajanju nalog in ukrepov zaščite, reševanja in pomoči iz regijske pristojnosti, je odgovoren Poveljnik CZ VŠR, njegov namestnik in član Štaba CZ zadolžen za informiranje. Informiranje organizira in usklajuje Izpostava URSZR Maribor.

**Javnost mora biti o nesreči z nevarno snovjo pravočasno in korektno obveščena**, tako o obsegu nesreče in njenih posledicah, kot tudi o aktivnostih za odpravo posledic. Obveščanje javnosti ob nesrečah poteka v medijih, ki morajo po predpisih na zahtevo državnih organov, javnih podjetij in zavodov brez odlašanja brezplačno objaviti nujno sporočilo, povezano z resno ogroženostjo življenja, zdravja ali premoženja ljudi. ReCO Maribor v ta namen pripravlja informativni bilten.

**Občine posredujejo informacije** preko lokalnih medijev in na druge krajevno običajne načine.

V primeru možnih vplivov nesreče na sosednje regije ima pristojnost obveščanja poveljnik CZ VŠR oziroma vodja Izpostave URSZR Maribor. V primeru čezmejnih vplivov onesnaženja pa ima pooblastila za obveščanje mednarodnih subjektov poveljnik CZ RS oziroma direktor URSZR.

P–17 Seznam prejemnikov informativnega biltena Centra za obveščanje Maribor

in CORS ob naravnih in drugih nesrečah

P–18 Seznam medijev, ki bodo posredovali obvestila o izvajanju zaščitnih ukrepov ob naravnih in drugih nesrečah

D–7 Navodilo prebivalcem za ravnanje ob nesreči

**5.6 Alarmiranje**

Ob nesreči z nevarno snovjo, ko pride do nenadzorovanega uhajanja teh snovi v okolje in je neposredno ogroženo življenje in zdravje ljudi in živali, bodo ogroženi prebivalci na nevarnost opozorjeni s sirenami javnega alarmiranja. Ogroženo prebivalstvo je treba opozoriti na bližajočo se nevarnost z alarmiranjem.

Alarmiranje izvede dežurni operater v ReCO Maribor na zahtevo:

* poveljnika CZ za Vzhodno štajersko oz. namestnika,
* župana prizadete občine,
* poveljnika oz. namestnika poveljnika CZ lokalne skupnosti.

Takoj po znaku “NEPOSREDNA NEVARNOST” mora ReCO Maribor posredovati obvestilo po radiu, televiziji oziroma na drug predviden način, o vrsti nevarnosti in posredovati napotke za osebno in vzajemno zaščito ter napotke za izvajanje zaščitnih ukrepov.

Znak za neposredno nevarnost uporabi pristojna služba gospodarske družbe, zavoda in druge organizacije, ki v delovnem procesu uporablja, proizvaja, prevaža ali skladišči nevarne snovi, nafto in njene derivate ter energetske pline in opravlja dejavnost, ki predstavlja nevarnost za nastanek nesreče, v kateri je prišlo do večje nesreče, ki ogrozi zaposlene in okoliško prebivalstvo. O tem mora brez odlašanja obvestiti pristojni regijski center za obveščanje in mu posredovati napotke za ravnanje prebivalstva glede na vrsto in obseg nesreče.

Znak za neposredno nevarnost lahko uporabi tudi pristojna služba gospodarske družbe, zavoda ali druge organizacije, v kateri je prišlo do večjega požara ali druge večje nesreče, vendar mora o tem brez odlašanja obvestiti pristojni regijski center za obveščanje in mu posredovati napotke za ravnanje prebivalstva.

**6. AKTIVIRANJE SIL IN SREDSTEV**

**6.1 Aktiviranje organov vodenja in sil za ZRP**

Po prejetem obvestilu in prvih poročilih z mesta nesreče poveljnik CZ za Vzhodno štajersko regijo oziroma njegov namestnik preuči trenutno situacijo, predvidi razvoj dogodkov ter na osnovi zahtevkov po pomoči iz občin, sprejme odločitev o aktiviranju regijskega načrta zaščite in reševanja, ki vključuje tudi aktiviranje regijskih sil in sredstev zaščite, reševanja in pomoči.

Glede na oceno stanja in možen razvoj dogodkov poveljnik CZ VŠR lahko aktivira:

- člane štaba CZ za Vzhodno štajersko,

- službo za podporo,

- regijski logistični center,

- regijske sile in sredstva za zaščito, reševanje in pomoč,

- poveljnike in namestnike poveljnikov CZ občin VŠR regije.

Za zagotavljanje komunikacijske in informacijske podpore se ReCO Maribor okrepi z dodatnimi operaterji (pogodbenimi pripadniki).

Zahtevo za aktiviranje enot, služb in drugih operativnih sestavov sil za zaščito, reševanje in pomoč, ki so v regijski pristojnosti, lahko podajo:

* vodja intervencije,
* župan prizadete občine,
* poveljnik CZ občine oziroma njegov namestnik,
* vodja Izpostave URSZR Maribor ali oseba, ki je pooblaščena za nadomeščanje,
* poslovodni organ gospodarske družbe, zavoda ali druge organizacije, ki mora skladno s predpisi o varstvu pred naravnimi in drugimi nesrečami izdelati načrt zaščite in reševanja.

Enote, službe in druge operativne sestave sil za zaščito, reševanje in pomoč, ki so v regijski pristojnosti, aktivira Izpostava URSZR Maribor na podlagi odločitve poveljnika CZ VŠR ali njegovega namestnika. Načini in postopki aktiviranja sil in sredstev za zaščito, reševanje in pomoč v Vzhodno štajerski regiji so opredeljeni v dokumentih o aktiviranju sil in sredstev za zaščito, reševanje in pomoč in odvisni od presoje trenutnih razmer.

Izpostava URSZR Maribor ureja vse zadeve v zvezi z nadomestilom plač in povračili stroškov, ki jih imajo regijski pripadniki CZ pri opravljanju dolžnosti zaščite in reševanja. Vse stroške v zvezi pripravljenostjo in delovanjem regijskih sil na prizadetem območju krije država.

Predlog za aktiviranje in uporabo zmogljivosti Slovenske vojske lahko poda poveljnik CZ RS, in sicer na podlagi lastne odločitve, na predlog župana, poveljnika CZ občine ali njegovega namestnika ali poveljnika CZ VŠR ali njegovega namestnika.

Na zahtevo vodje intervencije posreduje ReCO Maribor zahtevek za aktiviranje mobilnih ekoloških laboratorijev (ELME in MEEL) na CORS.

D30/4 SOP –Nevarne snovi

**Sile za zaščito, reševanje in pomoč na regijski ravni**

Prostovoljne sile

- Gasilska enota širšega pomena (PGD Slovenska Bistrica)

Ostale gasilske enote

-Gasilska zveza Maribor

-Gasilska zveza Starše

-Gasilska zveza Slovenska Bistrica

-Gasilska zveza Ruše

-Gasilska zveza Slovenske Gorice

-Gasilska zveza Lenart.

Gorska reševalna služba

-Društvo GRS Maribor

-Reševalna skupina Ruše

-Reševalna skupina Slovenska Bistrica,

-Reševalna skupina Selnica ob Dravi,

-Reševalna skupina Lovrenca na Pohorju.

Potapljači

-Slovenska potapljaška zveza –Regijski oddelek za reševanje in vodi in iz vode

Kinologi

-zveza vodnikov društev in klubov reševalnih psov Slovenije-regijska enota

Rdeči križ

-območna združenja RKS (Maribor, Lenart, Slovenska Bistrica)

Slovenska Karitas

Nadškofijska Karitas Maribor

Taborniki in skavti

Regijska enotah za postavitev začasnih bivališč

Gasilske enote širšega pomena

- JZ GB Maribor

- PGD Slovenska Bistrica

Javne službe regijskega pomena

-Izpostava URSZR Maribor,

- ZD v regiji in UKC,

- PZ Maribor,

- ustrezne inšpekcijske službe,

- Nacionalni laboratorij za zdravje, okolje in hrano-MEEL,

- NIJZ, OE Maribor,

- CSD Maribor

- VURS, OE Maribor

Civilna zaščita

Tehnične reševalne enote

- oddelek za iskanje zasutih v ruševinah

- oddelek za tehnično reševanje

- ekipa za tehnično reševanje s specialnimi delovnimi stroji in napravami

- ekipa za reševanje na vodi in iz vode

Enota za RKB zaščito

- oddelek za RKB izvidovanje

Logistični center

-ekipa za skladiščno poslovanje

-ekipa za administrativno podporo

Služba za podporo

-ekipa za oskrbo

-ekipa za prevoz

-ekipa za informacijsko in komunikacijsko podporo

-ekipa za administrativno podporo in druge potrebe

Za zagotavljanje varnosti se aktivira policija, ki zavaruje območje nesreče, ureja cestni promet in intervencijska vozila, zavaruje izvajanje posameznih zaščitnih ukrepov, sodeluje pri urejanju prometa in izvaja nadzor nad upoštevanje začasne in stalne prometne signalizacije.

P–4 Podatki o organih, službah in enotah CZ

D–22/1 Načrt dejavnosti Izpostave URSZR Maribor ob naravnih in drugih

 nesrečah

D30/4 SOP–Nevarne snovi

**6.2 Zagotavljanje materialne in finančne pomoči**

Materialna pomoč regije pri odpravljanju posledic obsega:

- posredovanje pri zagotavljanju specialne opreme, ki jo upravljalec in vzdrževalec cestne infrastrukture ne more zagotoviti (gradbena mehanizacija, specialna oprema za potrebe tehničnega reševanja, ipd.),

- pomoč v zaščitni in reševalni opremi.

Če **občine** ne morejo obvladati posledic nesreče z lastnimi silami, **pošljejo prošnjo za pomoč** najprej sosednjim občinam in nato še štabu CZ VŠR. Poveljnik CZ VŠR presodi o prošnji za pomoč in jo posreduje poveljniku CZ RS.

P–6 Pregled osebne in skupne opreme ter sredstev pripadnikov enot za ZRP

D–3 Načrt organizacije in delovanja o regijskega logističnega centra

**7. UPRAVLJANJE IN VODENJE**

**7.1 Organi in njihove naloge**

Varstvo pred naravnimi in drugimi nesrečami se organizira in izvaja kot enoten sistem na lokalni, regionalni in državni ravni. Za območje Vzhodno štajerske regije izvaja Izpostava URSZR Maribor upravne in strokovne naloge zaščite, reševanja in pomoči.

**Poveljnik CZ za VŠR**

- usmerja dejavnosti zaščite, reševanja in pomoči,

- odloča o aktiviranju sil in sredstev za zaščito, reševanje in pomoč,

- predlaga in odreja zaščitne ukrepe,

- vodi regijske sile za zaščito, reševanje in pomoč,

- določi vodjo intervencije,

- sodeluje s poveljniki CZ ogroženih občin,

- spremlja stanje na prizadetem območju.

**Štab CZ za VŠR**

- izvaja operativno načrtovanje,

- organizira in izvaja naloge zaščite, reševanja in pomoči.

**Izpostava URSZR Maribor**

- opravlja upravne in strokovne naloge zaščite, reševanja in pomoči iz svoje pristojnosti,

- zagotavlja pogoje za delo poveljnika CZ in članov štaba CZ za VŠR,

- pomaga pri vodenju zaščite, reševanja in pomoči ter pri odpravljanju posledic,

- organizira komunikacijski sistem za delovanje državnih (regijskih) sil za zaščito, reševanje

in pomoč ter usmerja delovanje ReCO Maribor,

- zagotavlja logistično podporo pri delovanju državnih (regijskih) sil za zaščito, reševanje in

pomoč.

D-2 Načrt URSZR za zagotovitev prostorskih in drugih pogojev za delo poveljnika CZ

VŠR in Štaba CZ VŠR

D–22/1 Načrt dejavnosti Izpostave URSZR Maribor ob naravnih in drugih nesrečah

**Policijska uprava Maribor**

- zavaruje kraj nesreče,

- varuje življenje ljudi, premoženja ter vzdržuje javni red na območju nesreče,

- nadzira in ureja promet,

- obvešča pristojne organe,

- na območje nesreče napoti vse razpoložljive oz. potrebne policijske sile in obravnava nesrečo

- preiskuje kazniva dejanja, ki so povzročila nesrečo z nevarnimi snovmi

- sodeluje pri identifikaciji žrtev.

Usklajevanje med Civilno zaščito in Policijo izvaja član štaba CZ VŠR , zadolžen za koordinacijo dela s Policijo.

**DCZ Maribor**

- nudi nujno medicinsko pomoč na kraju nesreče,

- skrbi za pripravo in prevoz ponesrečencev,

**UKC Maribor**

- izvaja nujno specialistično zdravstveno pomoč,

- sprejme poškodovane in ranjene v nadaljnjo zdravljenje,

- ter izvaja druge ukrepe in naloge iz svoje pristojnosti.

Delovanje zdravstvene službe ob naravnih in drugih nesrečah je urejeno s predpisi Ministrstva za zdravje o delu zdravstva ob naravnih in drugih nesrečah in Smernicami za delovanje sistema nujne medicinske pomoči ob množičnih nesrečah.

D–17 Načrt dejavnosti Ministrstva za zdravje o delu zdravstva ob naravnih in drugih

nesrečah

**Centri za socialno delo VŠR regije**

Po potrebi izvajajo nudenje psihološke pomoči udeležencem v nesreči in reševalcem. Učinki nesreče so lahko dolgotrajni tako za reševalce kot za preživele in njihove svojce. Psihološko pomoč na mestu, kjer se sprejemajo ljudje, nudijo različni strokovnjaki.

P–26 Pregled centrov za socialno delo

D–6 Navodilo za izvajanje psihološke pomoči

**Nacionalni laboratorij za zdravje okolje in hrano (NLZOH)**Zagotavlja naloge nacionalnih referenčnih laboratorijev in javno zdravstvenih mikrobioloških laboratorijev, nudi strokovno podporo in laboratorijske analize pri skrbi za ustrezno pitno vodo, varno hrano, varno in čisto okolje ter ravnanje z odpadki. Izvajajo tudi ekotoksikološke preiskave okolja za različne kemikalije (fitofarmacevtska sredstva, biocidi, industrijske kemikalije,…).

**Nacionalni inštitut za javno zdravje (NIJZ)**

Ob nesreči z nevarnimi snovmi NIJZ prepoznava morebitne grožnje zdravju, ocenjuje tveganja in pripravlja ukrepe za varovanje in zaščito zdravja.
**Urad za varno hrano, veterinarstvo in varstvo rastlin (UVHVVR)**

Opravlja strokovne naloge in uradni nadzor na področju varnosti živil živalskega in rastlinskega izvora, zdravja živali, živalske krme, zdravje rastlin in semen ter področje fitofarmacevtskih sredstev.

**Nevladne organizacije**

Območna združenja Rdečega križa Slovenije, Kinološka zveza Slovenije, Zveza vodnikov reševalnih psov Slovenije, Podvodna reševalna služba, Jamarska reševalna služba, Gasilska zveza Maribor, Gasilska zveza Slovenska Bistrica, Gasilska zveza Slovenske gorice, Gasilska zveza Lenart, Gasilska zveza Starše, Gasilska zveza Ruše, taborniki in skavti ter druga društva in organizacije, ki so vključeni v akcijo zaščite, reševanja in izvajajo naloge iz svoje pristojnosti za katere so usposobljeni in opremljeni. V akcije pa se vključujejo po odločitvi poveljnika CZ Vzhodno štajerske regije.

**7.2 Operativno vodenje**

Operativno strokovno vodenje sil za zaščito, reševanje in pomoč izvajajo poveljnik CZ za VŠR oziroma njegov namestnik ob pomoči ostalih članov štaba CZ VŠ regije, ki je njegov svetovalni organ, poveljniki CZ občin ob pomoči občinskih štabov, vodje intervencije in vodje reševalnih enot.

V primeru nesreče z nevarnimi snovmi **vodi aktivnosti zaščite, reševanja in pomoči poveljnik CZ VŠR** oziroma njegov namestnik. Poveljnik CZ za VŠR določi **vodjo intervencije, kateremu so neposredno podrejene vse sile**, ki sodelujejo pri izvajanju nalog zaščite, reševanja in pomoči na terenu. Vodja intervencije na kraju nesreče je običajno **poveljnik krajevno pristojne gasilske enote širšega pomena**. Če vodja intervencije presodi, da navedene sile ne zadoščajo, lahko v skladu z načelom postopnosti zaprosi za pomoč poveljnika CZ občine oziroma poveljnika CZ za VŠR, ki organizira potrebno dodatno pomoč. O vsem pa sproti obvešča poveljnika CZ RS.

Logistično podporo silam za zaščite, reševanja in pomoči, ki obsega zagotavljanje zvez, opreme, materiala, prevoza, informacijske podpore, prehrane, zdravstvenega in drugega varstva, zagotavlja regijska služba za podporo, Izpostava URSZR Maribor z regijskim logističnim centrom. Glede na posledice nesreče z nevarnimi snovmi poveljnik CZ občine samostojno ali v skladu z odločitvami poveljnika CZ VŠR odredi aktiviranje ustreznih organov in sil za zaščito, reševanje in pomoč občine.

**7.3 Organizacija zvez**

Pri prenosu podatkov in govornem komuniciranju se lahko uporablja vsa razpoložljiva telekomunikacijska in informacijska infrastruktura, ki temelji na različnih medsebojno povezanih omrežjih skladno z Zakonom o varstvu pred naravnimi in drugimi nesrečami ter Zakonom o telekomunikacijah.

Operativno vodenje in komunikacije med organi vodenja, reševalnimi službami in drugimi izvajalci potekajo po:

* javnih telekomunikacijskih zvezah (stacionarnih ali mobilnih),
* radijskih zvezah v sistemu zaščite in reševanja (ZARE),
* radijskih zvezah v sistemu policije (TETRA).

Pri neposrednem vodenju akcij zaščite, reševanja in pomoči se uporabljata sistem radijskih zvez zaščite in reševanja (ZA-RE) ter sistem osebnega klica. Sistem zvez ZA-RE se obvezno uporablja pri operativnem vodenju intervencij in drugih zaščitnih ter reševalnih akcijah. Telekomunikacijsko središče tega sistema v dolenjski regiji je ReCO Maribor, prek katerega se zagotavlja povezovanje uporabnikov v javne in zasebne telekomunikacijske sisteme ter med ostalimi centri za obveščanje.

Gasilci uporabljajo simpleksni kanal radijskih zvez ZARE, ki ga določi ReCO Maribor.

Na območju VŠR delujejo naslednji repetitorji:

|  |  |  |  |
| --- | --- | --- | --- |
| **Lokacija repetitorja** | **Alfanumerična****oznaka** | **Numerična oznaka** |  **Vrsta oddaje** |
| Žavcarjev vrh | 1 – REG MB | 1 |  SD |
| Boč | 21 – REG MB | 21 |  SD |
| Žikarce | 20 - REG MB | 20 |  SD |
| Zgornja Velka | 15 – REG MB | 15 |  SD |

V primeru, da so v naloge zaščite in reševanja vključeni tudi zrakoplovi policije in Slovenske vojske se za medsebojno komuniciranje uporablja sistem ZA-RE, kanal 33 oziroma 34 in ZARE.

P–19 Radijski imenik zvez ZARE

D–4 Načrt zagotavljanja zvez ob nesreči

**8. UKREPI IN NALOGE ZAŠČITE, REŠEVANJA IN POMOČI**

Ukrepi zaščite, reševanja in pomoči ob nesreči z nevarnimi snovmi obsegajo vse tiste ukrepe in dejavnosti, ki so potrebni za odpravljanje posledic nesreče, da se zagotovijo osnovni pogoji za življenje ter zagotovijo pogoji za trajno obnovo prizadetega območja. Dejavnosti za zagotovitev osnovnih življenjskih pogojev obsegajo zlasti oskrbo s pitno vodo, hrano, zdravili, električno energijo, ureditev nujnih prometnih povezav, komunalnih storitev, oskrbo živali in nujno zavarovanje kulturne dediščine. **Izvajanje zaščitno reševalnih ukrepov v prizadeti občini je v pristojnosti občine.** Občina v primeru nesreč, do katerih pride v podjetjih, ki se ukvarjajo z nevarnimi snovmi, z njimi sodeluje pri izvajanju nalog zaščite, reševanja in pomoči. V kolikor občina s svojimi silami in sredstvi ne zmore izvesti zaščitnih ukrepov, zaprosi za pomoč regijo.

**8.1 Ukrepi zaščite, reševanja in pomoči**

**8.1.1 Prostorski, urbanistični, gradbeni in drugi tehnični ukrepi**

Ob nesreči z nevarnimi snovmi je potrebno nemudoma ugotoviti kakšna je ogroženost okolja in infrastrukture ter ugotoviti ali so potrebni nadaljnji hitri tehnični ukrepi, ki bi preprečili morebitno razširitev onesnaženja. Tehnični ukrepi obsegajo tudi določitev in ureditev odlagališč za začasno

odlaganje kontaminiranih zemljin in drugih materialov ter vzpostavitev komunikacij in določitev obhodnih poti.

**8.1.2 RKB ukrepi**

Za ugotavljanje vrste nevarnosti se aktivira najbližji mobilni laboratorij (ELME, MEEL) ki:

- opravlja izvidovanje nevarnih snovi (detekcija, identifikacija, dozimetrija, enostavnejše analize)

- ugotavlja in označuje mejo koncentriranih območij,

- izvaja vzorčenje za analize in preiskave.

V primeru, da bi prišlo do večje koncentracije nevarnih snovi, bi za izvajanje nalog RKB izvidovanja in nadzor dekontaminacije **aktivirali regijsko RKB enoto za izvidovanje, naloge dekontaminacije pa bi izvedle gasilske enote širšega pomena**. Sile, ki intervenirajo na ogroženem območju, morajo imeti zagotovljeno osebno zaščitno opremo.

Enota za RKB zaščito opravlja sistematično izvidovanje, ugotavlja prisotnost, vrsto in količino nevarnih snovi v okolju ter izvede označevanje kontaminiranega območja. Sodeluje pri organizaciji in izvedbi zaščite in reševanja pred nevarnimi snovmi, usmerja dekontaminacijo in ugotavlja prenehanje nevarnosti, obenem pa pomaga prebivalcem pri izvajanju zaščitnih ukrepov. Postopki dekontaminacije se vodijo ločeno za dekontaminacijo ljudi in živali ter za dekontaminacijo opreme, tehničnih sredstev, objektov, javnih površin in drugih sredstev. Dekontaminacija hrane in krme se ne izvaja, razen na podlagi dovoljenja ustreznega organa (zdravstvena inšpekcija, veterinarska inšpekcija). Kontaminirana hrana in krma se obravnava kot nevarni odpadek. Dekontaminacijo pitne vode iz vodo oskrbnih objektov, opreme, tehničnih sredstev, objektov, javnih površin in drugih sredstev opravljajo specializirane enote CZ ali pa specializirane enote Slovenske vojske. ReCO Maribor o nesreči z nevarnimi snovmi obvesti tudi pristojne inšpekcijske službe.

D-24 Radiološka, kemijska, biološka zaščita – razdelava zaščitnega ukrepa za pomoč pri načrtovanju in izvajanju ukrepa

**8.1.3 Zaklanjanje**

Zaklanjanje je zadrževanje ljudi in živali v zaprtih prostorih, da bi se preprečil stik z nevarno snovjo. Izvaja se v primeru, ko bi zaradi nesreče z nevarno snovjo prišlo do nenadzorovanega uhajanja nevarnih snovi v okolje in bi ogrožalo zdravje in življenje ljudi in živali. Zaklanjanje je možno izvesti v stanovanjih, tako da se zaprejo okna in vrata ter izklopi morebitna ventilacija. Občine lahko v primeru večje nevarnosti uporabijo tudi namenska zaklonišča.

D – 17 Zaščitni ukrep zaklanjanje - priporočilo

**8.1.4 Evakuacija**

**Ukrep evakuacije se podrobneje načrtuje v občinskih načrtih zaščite** in reševanja, saj jo organizirajo občine, izvaja pa pristojen občinski štab za civilno zaščito s pomočjo podjetij, zavodov in drugih organizacij ter prostovoljnih humanitarnih in drugih nevladnih organizacij, ki so določene v občinskih načrtih zaščite in reševanja. Pri evakuaciji sodelujejo tudi enote CZ, gasilci, Policija in po potrebi tudi SV. Občina zagotovi prevozna sredstva za prevoz evakuiranih prebivalcev. Občine morajo podrobneje opredeliti lokacije evakuacijskih zbirališč, potek evakuacije in kdo sodeluje pri evakuaciji ljudi in živali iz neuporabnih objektov in ogroženih območij, postopek evidentiranja prebivalcev, sprejema, nastanitve in oskrbe ogroženih. Evakuacijo odredi župan prizadete lokalne skupnosti skladno z načrtom zaščite in reševanja ob nesreči z nevarnimi snovmi. Izjemoma lahko evakuacijo odredi tudi poveljnik CZ občine. Če občinske kapacitete ne zadoščajo, se prizadeta občina obrne za pomoč k sosednji občini oziroma zaprosi za pomoč poveljnika CZ VŠR, ki vodikoordinacijo pomoči s sosednjimi občinami in regijami oz. prošnjo za pomoč posreduje poveljniku CZ RS.

**EVIDENTIRANJE PREBIVALCEV ZA EVAKUACIJO**

**USMERJANJE PREBIVALCEV NA EVAKUACIJSKA ZBIRALIŠČA**

**VODENJE EVIDENCE IN RAZPOREDITEV PREBIVALCEV ZA EVAKUACIJO**

**ZAGOTOVITEV PREVOZNIH SREDSTEV**

**EVAKUACIJA PREBIVALCEV**

**PRIHOD EVAKUIRANIH NA KRAJ ZAČASNE NAMESTITVE**

Shema 3: Potek ukrepa evakuacije

D–9 Zaščitni ukrep evakuacija - priporočilo

**8.1.5 Sprejem in oskrba ogroženih prebivalcev**

Sprejem in oskrbo ogroženih prebivalcev z ogroženega območja **zagotovi občina** tako, da zagotovi zatočišče in nujno oskrbo prebivalcem, ki so se morali evakuirati. Nastanitev je možna na neogroženih območjih občine. Izvede se v primerne objekte, kjer so zagotovljeni pogoji za življenje (elektrika, voda, ogrevanje, sanitarije). V ta namen se običajno uporabijo športni objekti, športne telovadnice, počitniške kapacitete izven sezone in drugi za to primerni objekti.

Sprejemno mesto evakuiranih ljudi določi vodja intervencije. Na sprejemnih mestih se poskrbi za evakuirane. Oskrba zajema tudi nudenje prve medicinske pomoči in nadaljnjo oskrbo.

Oskrbo ogroženih prebivalcev ob nesrečah z nevarnimi snovmi **izvede občina**. V ta namen se lahko uporabijo nastanitvene zmogljivosti, ki so jih občine predvidele za namestitev in oskrbo ogroženih prebivalcev v primeru drugih naravnih in drugih nesreč.

P–21 Pregled objektov, kjer je možna začasna nastanitev ogroženih prebivalcev in

njihove zmogljivosti ter lokacije primerne za postavitev zasilnih prebivališč

P–22 Pregled organizacij, ki zagotavljajo prehrano

D–11 Zaščitni ukrep sprejem in oskrba ogroženih prebivalcev - priporočilo

**8.1.6 Zaščita kulturne dediščine**

Zaščita kulturne dediščine obsega priprave in izvajanje ukrepov za zmanjšanje nevarnosti ter preprečevanje škodljivih vplivov naravnih in drugih nesreč na kulturno dediščino. Izvajajo jo strokovnjaki s področja kulturne dediščine in strokovne službe za varstvo kulturne dediščine, občine in država. Po potrebi pa sodelujejo tudi enote CZ in druge sile za zaščito, reševanje in pomoč.

Preglede in ukrepe za varstvo kulturne dediščine morajo vsebovati vsi načrti zaščite in reševanja lokalnih skupnosti Vzhodno štajerske regije.

P-31 Pregled kulturne dediščine

**8.2** **Naloge zaščite, reševanja in pomoči**

**8.2.1 Nujna medicinska pomoč**

Naloge nujne medicinske pomoči izvajajo:

- UKC Maribor,

- NMP ZD Maribor,

- NMP ZD Slovenska Bistrica,

- NMP ZD Lenart,

V okviru prve medicinske pomoči se izvajajo najnujnejši ukrepi za ohranitev življenja in varovanja zdravja ljudi:

- prva laična pomoč, ki jo dajejo vsi posamezniki na kraju nesreče,

- nujna medicinska pomoč, ki jo na prihodu na kraj nesreče daje služba NMP,

- nujna zdravstvena oskrba, ki jo daje medicinsko osebje na terenu ali pa v ustreznih zdravstvenih ustanovah,

- nujna specialistična zdravstvena pomoč, ki jo zagotavlja UKC Maribor

- izvajanje higienskih in proti epidemioloških ukrepov, ki jih izvajajo različne službe pod nadzorstvom zdravstvenega inšpektorata in NIJZ,

- ter drugi ukrepi in naloge.

Preživele in ranjene udeležence nesreče je potrebno čim hitreje prepeljati na varno območje, ki ga določi vodja intervencije. Na tem mestu se oblikuje (izven nevarnosti za reševalce) mesto zdravstvene oskrbe (MZO), na katerem služba nujne medicinske pomoči - NMP, organizira in izvede najnujnejšo zdravstveno oskrbo, pripravi preživele za prevoz v zdravstvene ustanove v nadaljnjo oskrbo, nudi psihološko pomoč, izvaja registracijo udeležencev v nesreči in ugotavlja smrt udeležencev v nesreči.

P–27 Pregled zdravstvenih domov, zdravstvenih postaj in reševalnih postaj

P–28 Pregled splošnih in specialističnih bolnišnic v VŠ regiji

D–17 Načrt dejavnosti Ministrstva za zdravje o delu zdravstva ob naravnih in drugih nesrečah

**8.2.2 Gašenje in reševanje**

Gašenje in reševanje ob požarih ter eksplozijah obsegata:

* preprečevanje nastanka požarov,
* preprečevanja nastanka eksplozij plina in drugih eksplozivnih snovi
* gašenje požarov
* reševanje ob požarih in eksplozijah
* ugotavljanje prisotnosti plina oziroma drugih nevarnih snovi.

Naloge izvajajo poklicne in prostovoljne gasilske enote, ki sodelujejo tudi pri izvajanju drugih nalog zaščite in reševanja. Delo gasilskih enot na nivoju regije usklajuje član štaba CZ VŠR, ki je hkrati regijski gasilski poveljnik, ki na zahtevo vodje intervencije organizira in zagotovi pomoč v silah in sredstvih iz sosednjih regij in države.

P–11 Pregled gasilskih enot s podatki o poveljnikih in namestnikih poveljnikov

**8.2.3 Tehnično reševanje**

Tehnično reševanje ob nesreči z nevarnimi snovmi obsega:

- reševanje prizadetih,

- odstranjevanje kontaminiranih materialov,

- iskanje pogrešanih,

- pretovarjanje, prečrpavanje nevarnih snovi, ki so ušle v okolje,

- dekontaminacija ljudi, sredstev in okolja,

- zavarovanje prehodov in poti.

Naloge tehničnega reševanja v primeru nesreče z nevarno snovjo izvajajo:

- JZ GB Maribor,

- GEŠP -PGD Slovenska Bistrica,

- tehnično-reševalne enote CZ,

- gospodarske družbe

V primeru, da je dostop do mesta nesreče intervencijskim silam iz obeh smeri onemogočen, se za prevoz potrebne opreme in enot za reševanje uporabijo helikopterji Slovenske vojske in Policije. Reševanje s helikopterji se izvaja skladno z načrtom aktiviranja in uporabe državnih zrakoplovov za nujne naloge zaščite, reševanja in pomoči ob naravnih in drugih nesrečah. Po odločitvi pristojnega odgovornega zdravnika se reševanje iz zraka opravi tudi za nujni prevoz ponesrečencev.

P–11 Pregled gasilskih enot s podatki o poveljnikih in namestnikih poveljnikov

P–12 Seznam gasilskih enot širšega pomena in operativna območja delovanja

P–24 Pregled enot, služb in drugih operativnih sestavov društev in drugih nevladnih organizacij,

ki sodelujejo pri reševanju

**8.2.4 Pomoč ogroženim in prizadetim prebivalcem**

Prizadetim ljudem je potrebno zagotoviti preskrbo s hrano in pitno vodo ter ostalimi dobrinami, ki so potrebne za življenje. Posebno pozornost je potrebno posvetiti ljudem, ki so socialno ogroženi, otrokom in starejšim.

P – 25 Pregled humanitarnih (človekoljubnih) organizacij, ki sodelujejo pri oskrbi prebivalcev

P–26 Pregled centrov za socialno delo

**8.2.5 Psihološka pomoč**

Ob nesreči so zaradi njenih značilnosti, učinka in posledic praviloma hudim stresom izpostavljeni preživeli ter reševalci. Učinki nesreče so lahko dolgotrajni tako za reševalce kot za preživele in njihove svojce. Psihološko pomoč na mestu, kjer se sprejemajo ljudje, nudijo različni strokovnjaki.

P–26 Pregled centrov za socialno delo

D–6 Navodilo za izvajanje psihološke pomoči

**8.2.6 Prva veterinarska pomoč**

Prva veterinarska pomoč se izvaja na podlagi navodil, ki jih izda veterinarski inšpektor. Prevoz kadavrov izvajajo javne službe za prevoz in ravnanje z živalskimi odpadki ter veterinarska higienska služba.

P–29 Pregled veterinarskih organizacij

**8.2.7 Zagotavljanje osnovnih pogojev za življenje**

Za izvajanje nalog na področju zagotavljanja osnovnih pogojev za življenje so zadolžene javne službe s področja komunalne infrastrukture, organizacije s področja socialnega varstva in druge organizacije pomembne za sistem zaščite in reševanja na območju Vzhodno štajerske regije. Izvajanje ukrepov za zagotovitev osnovnih pogojev za življenje se odredi samo v primeru nesreče z nevarno snovjo velikega obsega, oziroma če bi se nesreča zgodila na gosto naseljenem območju.

D – 10 Osnovni pogoji za življenje ob naravnih in drugih nesrečah - priporočilo

**9. OSEBNA IN VZAJEMNA ZAŠČITA**

Osebna in vzajemna zaščita obsega vse ukrepe, ki jih prebivalci začnejo izvajati za preprečevanje in ublažitev posledic ob nesreči z nevarnimi snovmi za njihovo zdravje in življenje ter varnost njihovega imetja. Za organiziranje, razvijanje in usmerjanje osebne in vzajemne zaščite **skrbijo občine**.

V osebno in vzajemno zaščito ob nesreči z nevarno snovjo spadajo:

* uporaba sredstev za osebno zaščito pred RKB kontaminacijo,
* zadrževanje v zaprtih prostorih (zaklanjanje),
* hermetizacija stanovanjskih in gospodarskih prostorov,
* osebna dekontaminacija,
* omejitev uporabe živil in pitne vode,
* priprave na evakuacijo (seznanitev z evakuacijskimi potmi in sprejemališči).

Na prizadetem območju in na območjih nastanitve evakuiranega prebivalstva, je treba službe oziroma dejavnosti raznih strokovnih in humanitarnih organizacij, ki nudijo pomoč prizadetim oziroma ogroženim prebivalcem, čim bolj približati okolju. Pri tem imajo pomembno vlogo poverjeniki za Civilno zaščito občin ter informacijski centri občin, v katerih se organizira in izvaja dejavnost, ki prispeva k ureditvi razmer.

**10. RAZLAGA POJMOV IN OKRAJŠAV**

**10.1 Pomen pojmov**

**NEVARNA SNOV** je vsaka snov v trdnem, plinastem ali tekočem stanju, ki v primeru, če nenadzorovano prodre v okolje, neposredno ogrozi življenje ali zdravje ljudi in živali oziroma povzroči uničenje ali škodo na premoženju ter ima škodljive vplive na okolje. Nevarne snovi so predvsem tiste, ki so strupene, karcinogene, jedke, oksidacijske in dražljive, radioaktivne, kužne, eksplozivne, lahko vnetljive ali povzročajo vžig v stiku z drugimi snovmi.

**KONTAMINACIJA** je onesnaženje predmetov, površin ali oseb z nevarnimi snovmi.

**10.2 Razlaga okrajšav**

CORS – Center za obveščanje Republike Slovenije

CZ – Civilna zaščita

CZ RS – Civilna zaščita Republike Slovenije

GEŠP – Gasilska enota širšega pomena

ELME – Ekološki laboratorij z mobilno enoto

MEEL – Mobilna enota ekološkega laboratorija Maribor

MNZ – Ministrstvo za notranje zadeve

MZO – mesto zdravstvene oskrbe

NIJZ – Nacionalni inštitut za javno zdravje

NLZOH – Nacionalni laboratorij za zdravje, okolje in hrano

NMP – Nujna medicinska pomoč

ReCO – Regijski center za obveščanje

OKC – Operativno komunikacijski center policije

OZRK – območno združenje Rdečega križa

PGD – Prostovoljno gasilsko društvo

RKB – radiološko-kemično-biološko

RS – Republika Slovenija

PU – Policijska uprava

URSZR – Uprava Republike Slovenije za zaščito in reševanje

UVHVVR – Uprava za varno hrano, veterinarstvo in varstvo rastlin

ZARE – radijske zveze v sistemu zaščite in reševanja

ZRP – zaščita, reševanje in pomoč

ZD – Zdravstveni dom

**11. SEZNAM PRILOG IN DODATKOV**

**11.1 Skupne priloge**

P–1 Podatki o poveljniku, namestniku poveljnika in članih štaba CZ

P–2 Seznam odgovornih in zaposlenih na izpostavi URSZR Maribor

P–3 Regijske enote

P–4 Podatki o organih, službah in enotah CZ

P–6 Pregled osebne in skupne opreme ter sredstev pripadnikov enot za ZRP

P – 7 Pregled javnih in drugih služb, ki opravljajo dejavnosti pomembne za zaščito in reševanje

P–11 Pregled gasilskih enot s podatki o poveljnikih in namestnikih poveljnikov

P–12 Pregled gasilskih enot širšega pomena in njihovih pooblastil s podatki o poveljnikih in namestnikih poveljnikov

P–15 Podatki o odgovornih osebah, ki se jih obvešča o nesreči

P–17 Seznam prejemnikov informativnega biltena Centra za obveščanje Maribor in CORS ob naravnih in drugih nesrečah

P–18 Seznam medijev, ki bodo posredovali obvestila o izvajanju zaščitnih ukrepov ob

naravnih in drugih nesrečah

P–19 Radijski imenik sistema zvez ZARE

P–20 Pregled sprejemališč za evakuirane prebivalce

P–21 Pregled objektov, kjer je možna začasna nastanitev ogroženih prebivalcev in njihove zmogljivosti ter lokacije primerne za postavitev zasilnih prebivališč

P–22 Pregled organizacij, ki zagotavljajo prehrano

P–24 Pregled enot, služb in drugih operativnih sestavov društev in drugih nevladnih organizacij, ki sodelujejo pri reševanju

P – 25 Pregled humanitarnih (človekoljubnih) organizacij, ki sodelujejo pri oskrbi prebivalcev

P–26 Pregled centrov za socialno delo

P–27 Pregled zdravstvenih domov, zdravstvenih postaj in reševalnih postaj

P–28 Pregled splošnih in specialističnih bolnišnic

P–29 Pregled veterinarskih organizacij

P–30 Pregled stacionarnih virov tveganja zaradi nevarnih snovi

P–31 Pregled kulturne dediščine

P–32 Seznam članov komisije za ocenjevanje škode

**11.2 Priloge – po načrtu**

P-501 Evidenčni list o vzdrževanju načrta zaščite in reševanje ob nesreči z nevarno snovjo v VŠ regiji

**11.3 Skupni dodatki**

D–1 Načrtovana finančna sredstva za izvajanje načrta ZiR

D–2 Načrt URSZR regije za zagotovitev prostorskih in drugih pogojev za delo

poveljnika CZ in štaba CZ

D–3 Načrt organizacije in delovanja regijskega logističnega centra

D–6 Navodilo za izvajanje psihološke pomoči

D– 9 Zaščitni ukrep evakuacija – priporočilo

D–10Osnovni pogoji za življenje ob naravnih in drugih nesrečah - priporočilo

D–11 Zaščitni ukrep sprejem in oskrba ogroženih prebivalcev - priporočilo

D–17 Zaščitni ukrep zaklanjanje - priporočilo

D–19 Vzorec sklepa o aktiviranju načrta ZiR ob nesreči

D–20 Vzorec sklepa o preklicu izvajanja načrta ZiR ob nesreči

D–221/ Načrt dejavnosti Izpostave URSZR Maribor ob naravnih in drugih nesrečah

D-24 Radiološka, kemijska, biološka zaščita – razdelava zaščitnega ukrepa za pomoč pri načrtovanju in izvajanju ukrepa

**11.4 Posebni dodatki**

D–17 Smernice za delovanje sistema nujne medicinske pomoči ob množičnih nesrečah

D30/3 Navodilo za uporabo prikolice za reševanje ob množičnih nesrečah

D30/4 SOP–Nevarne snovi